section_heading: Radnja
paragraph_text: Tijekom predstavljanja fakulteta u Meadowinoj školi, Tony se susreće sa starim školskim prijateljem, Davidom Scatinom, koji posjeduje trgovinu sportske opreme u Ramseyju. Davey upita Tonyja može li sudjelovati u "Šefovskoj igri", pokeraškoj partiji na velike uloge koju su ustanovili Tonyjev otac Johnny Boy i Stric Junior još u šezdesetima, a koju je sada oživio sami Tony jer je sada Junior u kućnom pritvoru. Tony upozori Daveyja da mu, jer se radi o velikim ulozima, preporučuje da se ne pridružuje igri jer vjeruje kako Daveyju nedostaje kapitala kojim bi sudjelovao u takvoj igri. Sljedećeg dana, Davey se zaduži za veliku količinu novca igrajući u partiji Richieja Aprilea na male uloge, a kasnije zakasni s isplaćivanjem dugovanja. Richie ga upozori da će neplaćanje dugova samo dovesti do njihova eskaliranja (neplaćene rate dodat će se osnovici), te izbaci Daveyja iz partije dok ne vrati dug.